*\_\_\_\_\_\_\_\_\_\_\_\_\_\_\_\_\_\_\_*

 *(чин)*

*\_\_\_\_\_\_\_\_\_\_\_\_\_\_\_\_\_\_\_*

 *(име и презиме)*

*\_\_\_\_\_\_\_\_\_\_\_\_\_\_\_\_\_\_\_\_*

 *(војна пошта)*

\_\_\_\_\_\_\_\_\_\_\_\_\_\_\_\_\_\_\_\_

 *(датум)*

 Изјаву, доставља.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(коме)*

Усменим путем наређено ми је да доставим изјаву о разлогу због којег сам одбио да примим вакцину против вируса covid 19.

С тим у вези наводим да сам вакцинацију одбио, јер је чланом 25. ставом 1. Устава Републике Србије („Сл. гласник РС“, бр. 98/06) прописано : „Физички и психички интегритет је неповредив“, а ставом 2. истог члана прописано је: „Нико не може бити изложен мучењу, нечовечном или понижавајућем поступању или кажњавању, нити подвргнут медицинским или научним огледима без свог слободно датог пристанка.“

У члану 33. Закона о заштити становништва од заразних болести („Сл. гласник РС“, бр. 15/16 и 136/20) прописано је да у случају појаве епидемије заразне болести може да се одреди и препоручена или обавезна ванредна имунизација против те заразне болести за сва лица, односно за одређене категорије лица, ако се утврди опасност од преношења те заразне болести, као и у случају уношења у земљу одређене заразне болести, у складу са плановима за одстрањивање и одржавање статуса искорењивања одређених заразних болести и да препоручену ванредну имунизацију наређује министар здравља.

Одбио сам наређење да се вакцинишем било којом вакцином против вируса covid 19 јер се за читаво становништво наведена вакцина препоручена, а не обавезна, јер министар здравља у чијој је надлежности да прогласи вакцинацију обавезном то није учинио. Сматрам лично да ја као и остали грађани Србије, без икакве дискриминације, имам право избора да ли ћу или нећу примити вакцину и да ми то право даје Устав Републике Србије као и међународне конвенције које је наша земља ратификовала . Лично сматрам да се вакцина још увек налази у фази клиничког испитивања, те да као таква за мене није безбедна, да ми није потребна, да вакцина може да нашкоди мом здрављу и имуном систему који је добар и на крају јер моје тело и мој живот припадају првенствено мени па тек онда Војсци Србије, Начелнику Генералштаба Војске Србије и Министру одбране. Под истим условима сутра ми могу бити наређене и друге активности као на пример донирање органа и слично. Вакцину не желим да примим јер не желим да потпишем сагласност којом преузмем одговорност за последице примљене вакцине, коју сматрам неиспитаном и несигурном.

Сматрам да је наређењем за моју обавезну вакцинацију учињено кривично дело из члана 135. става 1, члана 359. става 1. и члана 406. става 1. Кривичног законика Републике Србије ( „Сл. гласник РС“, бр. 85/05, 88/05 - испр., 107/05 - испр., 72/09, 111/09, 121/12, 104/13, 108/14, 94/16 и 35/19), а Закон о Восци Србије у свом члану 13. даје ми право да одбијем наређење чијим би се извршењем учинило кривично дело и да због тога не могу да будем дисциплински одговоран, оцењен неповољном службеном оценом, упућен у премештај и трпети било какав други облик дискриминације.

 \_\_\_\_\_\_\_\_\_\_\_\_\_\_\_\_\_\_\_\_\_\_

 (Потпис)